David Wilkerson

David Ray Wilkerson (1931–2011) var en amerikansk vekkelsespredikant og forfatter av religiøse bøker. I 1962 utgav han sin mest kjente bok, Korset og springkniven. Boka har solgt i 50 millioner eksemplarer og utgitt på 40 språk. Han skrev ellers en rekke bøker om endetiden og ble en av de meste markante amerikanske predikantene i andre halvdel av 1900-tallet. Han kom med flere profetier som bidro til å gjøre ham til omstridt. I 1987 grunnla han kirken Times Square Church i New York.  

I 1958 hevdet Wilkerson at han ble «kalt av Gud» til å arbeide blant gjengmedlemmer og rusmisbrukere. Det var her han møtte Nicky Cruz, som var lederen for en kriminell gjeng med ungdommer. Nicky og flere ble omvendt til kristendommen, noe som skal ha hatt en positiv virkning i flere av gjengene i området. Hans møte med Cruz var utgangspunktet for hans bestselgende bok Korset og springkniven. 

Han var gift med Gwen Wilkerson frem til sin død. De hadde fire barn sammen, blant dem predikanten Gary Wilkerson.

Wilkerson døde i en bilulykke i Texas i 2011.

Referanser

Eksterne lenker 
 

Predikanter fra USA
Kristne predikanter
Omkomne i trafikkulykker
Personer fra Hammond i Indiana